Video: Nes ŉ Disney-sprokie!Skermgreep uit die video Kykers is gaande oor ŉ video wat lyk soos ŉ greep uit ŉ Disney-tekenprent. ŉ Meisie sit langs ŉ waterval en ŉ bokkie kom eet uit haar hand. Dit lyk soos ŉ prentjie en steel sosialemediagebruikers se harte. Die gebruiker Buitengebieden het die video Saterdag op Twitter gedeel met die byskrif: “Soos ŉ Disney-feëverhaal”. Die video begin waar ŉ klein meisie op rotse langs ŉ waterval sit. Sy het ŉ ligteblou rokkie aan. ŉ Bokkie staan naby aan die meisie en eet iets uit haar hand. Die video is reeds meer as 1,3 miljoen keer gekyk. “Die wêreld kan só mooi wees as ons as mense dit nie verwoes nie,” skryf een kyker in die kommentaar. “Hierdie jonge meisie wys wat menslikheid moet wees. Om die natuur te beskerm wat aan ons so baie verskaf.” Like a Disney fairy tail..???? pic.twitter.com/DLURUwREHp — Buitengebieden (@buitengebieden) September 9, 2022